text: Designer deres egen skolegård
  20 december 2012 kl. 16.02
  Torsdag blev sidste hånd lagt på den perfekte skolegård. Eleverne på en skole i Fredericia har hele ugen arbejdet med at skabe deres egen skolegård.
  Det er gråt og kedeligt på Bakkeskolen i Fredericia. Men det skal der gøres noget ved! Hele ugen har eleverne i de ældste klasser været inddelt i grupper på tværs af klassetrin. De har hver udarbejdet deres igen til en bedre og sjovere skolegård.
  Projektet hedder "Drøn på skolegården" og er bl.a. støttet af Realdania og Anlægsfonden. De bedste ideer sendes videre til kommunen, som sammen med skolen ansøger om at få støtte til at realisere den bedste ide.
  En ny skolestruktur i Fredericia betyder, at Bakkeskolen næste år kun skal rumme de ældste klasser. Og så ville de jo ikke være dårlig med en ny skolegård for de ældste elever...
  Men kampen om penge til en ny skolegård er hård. Der er kun 21 millioner kroner i puljen, og den skal fordeles over hele Danmark.
  